cyanic-selkie/wikianc huggingface dataset:
Nóbelsverðlaunin í hagfræði
thumb|Nóbelsverðlaun í hagfræði, 2008 Hagfræðiverðlaun seðlabanka Svíþjóðar til minningar Alfreds Nobels eru verðlaun sem seðlabanki Svíþjóðar stofnaði til 1968 og voru fyrst veitt 1969 af konunglegu sænsku vísindaakademíunni til að heiðra þá, sem þótt hafa lagt mikið til og skarað fram úr á sviði hagfræði. Þau eru óformlega nefnd nóbelsverðlaunin í hagfræði og eru veitt samtímis hinum eiginlegu nóbelsverðlaunum.
Trifolium ambiguum
Trifolium ambiguum er blómstrandi plöntu tegund í ertublómaætt Fabaceae. Hann er mjög líkur hvítsmára (Trifolium repens), en smáblöðin eru stærri og hann myndar neðanjarðarrenglur. Tegundin vex villt í Austur-Evrópu, frá Úkraínu til Kákasus og Íran.
Hann er ræktaður til beitar þar sem hvítsmári á erfitt vegna mikillar beitar (neðanjarðarrenglurnar gera meira þol gegn nauðbeit) og til hunangs eins og flestir aðrir smárar. Blendingur hans og hvítsmára lofar góðu þar sem T: ambiguum þarf aðra gerð af rhizobium-smiti og er viðkvæmur fyrsta árið fyrir beit og samkeppni, en blendingurinn síður.
Peli
Peli er gömul mælieining á vökva. Einn peli er 0,0002415 m³ eða 0,2415 lítrar. Í einum potti voru fjórir pelar. Pelamál var aflagt þegar metrakerfið var tekið upp. Ennþá er orðið peli notað um brennivínsfleyg og litla mjólkurflösku sem ungbörn totta. Í gömlum uppskriftum er stundum notuð mælieiningin peli t.d. rjómapeli er um 2,5 dl af rjóma.
Hallvard Magerøy
Hallvard Magerøy (15. janúar 1916 – 15. nóvember 1994) var norskur textafræðingur, og prófessor í íslensku við Háskólann í Osló. Hann er meðal annars þekktur fyrir rannsóknir sínar á Bandamanna sögu.
Æviágrip
Foreldrar: Nils Magerøy (1883–1961) kennari og Sofia Apeland (1892–1922).
Hallvard Magerøy fæddist í Borgundi við Álasund í Vestur-Noregi. Hann varð stúdent í Volda 1936, cand. phil. í norrænum fræðum frá Háskólanum í Osló 1946, með latínu og sögu sem aukagreinar. Næstu þrjú árin var hann á rannsóknarstyrk og var þá um tíma í Kaupmannahöfn og á Íslandi. Hann var lektor í norsku við Háskóla Íslands 1949–1952, síðan styrkþegi hjá norska rannsóknaráðinu til 1956 þegar hann vann að doktorsritgerð sinni og lauk doktorsprófi 1958 með riti sínu Studiar i Bandamanna saga. Hann vann svo við útgáfu Norska fornbréfasafnsins til 1962, varð þá dósent í norrænum fræðum við Óslóarháskóla og loks prófessor í íslensku þar 1974, uns hann fór á eftirlaun í árslok 1983.
Hallvarður gaf út og þýddi íslensk fornrit og ritaði margt um þau efni og menningarleg samskipti Íslands og Noregs. Auk Bandamanna sögu fjallaði hann sérstaklega um Ljósvetninga sögu og Böglunga sögur, en allar þessar sögur eru til í fleiri en einni gerð. Niðurstaða hans um Bandamanna sögu var að báðar gerðir sögunnar ættu sameiginlegan ritaðan uppruna og að lengri gerðin væri eldri og ætti að vera aðaltexti í útgáfu. Ekki voru allir fræðimenn sáttir við þetta, því að styttri gerðin var af þungavigtarmönnum talin upprunalegri. Hallvarður svaraði gagnrýni þeirra í tímaritsgrein 1966 og eru viðhorf hans til sögunnar nú viðurkennd af flestum. Eftir 1970 vann hann með Finn Hødnebø að nýrri útgáfu konungasagna sem kom út 1979 í tilefni af 800 ára afmæli Snorra Sturlusonar. Hóf hann þá rannsóknir á Böglunga sögum og gaf þær út í fræðilegri útgáfu 1988.
Hallvarður aðylltist „íslenska skólann“ eða bókfestukenninguna í fornsagnarannsóknum, þ.e. að Íslendingasögurnar séu verk menntaðra rithöfunda, sem styðjast við munnmæli, ýmis rit og eigið ímyndunarafl. Hann var ágætur latínumaður og nýtti sér það í rannsóknum sínum. Flestar ritsmíðar Hallvarðs eru á nýnorsku.
Hallvarður fékk ungur áhuga á Íslandi og íslenskum fræðum. Hann kom fyrst til Íslands árið 1947, fór þá á Snorrahátíðina í Reykholti og dvaldist á Hólum í Hjaltadal, þar sem hann æfði sig í íslensku. Árið 1949 kom hann hingað með konu sinni og var sendikennari í norsku við Háskóla Íslands í þrjú ár. Þau hjónin héldu síðan tengslum við landið og komu hér oft, enda tengdist það starfi þeirra beggja. Árið 1974 hafði Hallvarður forgöngu um það að Norðmenn gáfu Árnastofnun á Íslandi veglega bókagjöf, í tilefni af 1100 ára afmæli Íslandsbyggðar. Ludvig Holm-Olsen átti þar einnig hlut að máli.
Í tilefni af 75 ára afmæli Hallvarðs, 15. janúar 1991, var gefið út heiðursrit: Norroena et Islandica, með úrvali greina eftir hann. Þar er einnig ritaskrá Hallvarðs.
Hangzhou
alt=Frá Hangzhou borg í Jilin í Kína.|thumb|450px|Frá Hangzhou borg, í Jilin héraði. Hún þykir meðal fegurri borga Kína. Árið 2020 bjuggu á stórborgarsvæði Hangzhou um 13 milljónir manna.
Stormsvala
Stærsta varp stormsvölu á Íslandi er í Elliðaey en hún verpir einnig í tveimur öðrum eyjum Vestmannaeyja og í Ingólfshöfða og Skrúði.
Hangzhou
alt=Landakort sem sýnir legu Hangzhou borgar í Zhejiang héraði á austurströnd Kína.|thumb|Kort af legu Hangzhou borg (dökkrautt) í Zhejiang í Kína.
Hangzhou borg (kínverska: 杭州; rómönskun: Hángzhōu) er höfuðborg og fjölmennasta borg Zhejiang héraðs á austurströnd Alþýðulýðveldisins Kína. Borgin er þróuð miðstöð viðskipta og verslunar. Árið 2020 þegar síðasta manntal Kína var framkvæmt var íbúafjöldi borgkjarnans 11,9 milljónir manna en á stórborgarsvæði Hangzhou um 13 milljónir manna.
Borgin er staðsett í norðurhluta héraðsins við norðurbakka ósa Qiantang fljóts (Tsientang) við Hangzhou-flóa. Borgin hefur skipgengar vatnaleiðir við innri hluta Zhejiang í suðri, er miðstöð „Mikla skipaskurðar“ og er tengt neti síkja og vatnaleiða sem ná til óseyra Jangtse fljóts í norðri.
Hallvard Magerøy
Æviágrip
Hallvarður var sæmdur stórriddarakrossi Hinnar íslensku fálkaorðu 1983.
Hangzhou
Borgin stendur austur af fjallarótum Tianmu fjalls („Augu heimsins“) og við hið fræga Xi vatn („Vesturvatn“]] sem hefur verið lýst í kínverskum ljóðum og myndverkum fyrir fegurð og er nú á Heimsminjaskrá UNESCO. Íbúafjöldi Hangzhou var árið 2010 um 8.7 milljónir.
Hallvard Magerøy
Æviágrip
Hallvarður giftist 1949, kona hans var Ellen Marie Magerøy (1918–2009) listfræðingur, fædd Olsen. Þau eignuðust þrjú börn: Nils Are, Jostein og Ingeborg.
Hangzhou
Hangzhou er talin til 100 helstu fjármálamiðstöðva heims. Borgin er einnig talin ein besta verslunarborg meginlands Kína. Hún hefur laðað til sín fagfólk og frumkvöðla á sviði upplýsingatækni enda eru þar höfuðstöðvar risa á því sviði á borð við Alibaba Group. Þá eru í borginni sterkir háskólar á borð við Zhejiang háskóla, einn virtasta rannsóknaháskóla Kína.
Internetið
thumb|right|Myndræn framsetning á tengingum hluta netsins Internetið er alþjóðlegt kerfi tölvuneta sem nota IP-samskiptastaðalinn til að tengja saman tölvur um allan heim og myndar þannig undirstöðu undir ýmsar netþjónustur, eins og veraldarvefinn, tölvupóst og fleira. Í daglegu tali er oft talað um netið þegar átt er við Internetið.
Internetið hefur orðið vettvangur fyrir alls kyns nýja samskiptatækni (stundum kallaðir nýmiðlar) og hefur haft mikil áhrif á eldri samskiptatækni. Í sumum tilvikum hefur netið nánast útrýmt eldri samskiptatækni, eins og t.d. póstsendingum bréfa. Fjölmiðlun fer nú í auknum mæli fram á netinu, samhliða ljósvakamiðlum og prentmiðlum.
Internetið er upprunnið í Bandaríkjunum og er enn að mestu á forræði þeirra. Internetið er ekki miðstýrt en bandaríska einkafyrirtækið ICANN hefur yfirumsjón með mikilvægustu nafnrýmum netsins, IP-talnakerfinu og lénakerfinu, þar á meðal úthlutun rótarléna. Fyrirtækið rekur stofnunina IANA samkvæmt samkomulagi við ríkisstjórn Bandaríkjanna frá 1998 en áður var hún rekin af upplýsingatæknistofnun University of Southern California.
Á Íslandi er boðið upp á lén sem enda á .is en þó eru ekki öll þau lén á íslensku né endilega á Íslandi. Sum eru í eigu erlendra fyrirtækja en íslensk fyrirtæki geta líka staðsett vélbúnað sem hýsir íslensk lén á erlendri grundu með erlendum IP-tölum. Á sama hátt eru t.d. sumar íslenskar síður á öðru léni en .is, oftast .com, en t.d. líka .org sbr. þessa síðu, en íslenskan segir ekki endilega til um að síðan sé staðsett á Íslandi. IP-tölur, en ekki lén (eða tungumál), segja til um hvort gögn síðunnar komi frá Íslandi eða útlöndum. alt=Notkun Internetsins eftir löndum.|miðja|thumb|Notkun Internetsins eftir löndum.
Saga
thumb|right|[[Netkaffi spruttu upp um allan heim á 10. áratug 20. aldar.]] Rannsóknarstofnunin Advanced Research Projects Agency (ARPA eða DARPA) var sett á stofn innan varnarmálaráðuneytis Bandaríkjanna í kjölfar Spútnikáfallsins 1957 þegar Bandaríkjamenn töldu sig hafa dregist aftur úr Sovétríkjunum í tækniþróun. Eitt af fyrstu verkefnum ARPA var að hanna tækni til að tryggja að samskiptanet Bandaríkjahers þyldu áföll og til að tengja saman tölvur ólíkra höfuðstöðva hersins. J. C. R. Licklider var settur yfir verkefnið árið 1962. Eftirmaður hans, Ivan Sutherland, fékk Lawrence Roberts til að hanna tölvunet með pakkabeiningu sem verkfræðingurinn Paul Baran hafði rannsakað fyrir bandaríska flugherinn.
Roberts varð síðan yfirmaður í verkefninu og þróaði fyrstu útgáfuna af því sem síðar varð ARPANET. Netið var sett upp 29. október 1969 milli Kaliforníuháskóla í Los Angeles og Stanford Research Institute í Kaliforníu sem var undir stjórn frumkvöðulsins Douglas Engelbart. Upphaflega notaðist netið við samskiptastaðalinn Network Control Program (NCP) en 1983 skipti ARPANET yfir í TCP/IP sem var mun sveigjanlegri staðall. Nafnið „Internet“ var fyrst notað til að lýsa neti byggðu á TCP/IP-samskiptareglunum árið 1974. 1987 varð til NSFNET sem tengdi háskóla í Bandaríkjunum og víðar og opnaði Internetið fyrir almennri notkun.
Fyrsta tengingin við Internetið frá öðru landi var við rannsóknarstofnunina NORSAR í Noregi og University College London um gervihnött árið 1973. Á Íslandi tengdist Hafrannsóknarstofnun EUnet með UUCP-tengingu árið 1986 og Orkustofnun og Reiknistofnun Háskóla Íslands tengdust henni, en fyrsta IP-tengingin við útlönd var frá Tæknigarði við Háskóla Íslands 21. júlí 1989. Áætlaður fjöldi Íslendinga á Internetinu var um 5 þúsund árið 1995 (þar af 3 þúsund virkir) en aðeins 10 tölvur á Íslandi voru nettengdar árið 1988.
Árið 1990 var ARPANET lagt niður og tengingar þess teknar yfir af NSFNET. Veraldarvefurinn var fyrst kynntur árið 1991 og fyrsti margmiðlunarvafrinn, Mosaic, varð til árið 1993 og Netscape Navigator kom á markað árið eftir. Á þessum tíma var mikil almenn umræða um Internetið og möguleika þess og tölvueign, sem áður takmarkaði notkun, var farin að aukast vegna útbreiðslu netsins fremur en öfugt. Netnotkun tvöfaldaðist á hverju ári en um leið var mikill og greinilegur munur á notkun þess á Vesturlöndum og í þróunarríkjum sem hefur aukist með tímanum.
Umræðan um framtíðarmöguleika Internetsins leiddi til þess að fjárfestar fengu ofurtrú á vaxtarmöguleikum tæknifyrirtækja. Fyrirtæki á borð við Microsoft, Yahoo og AOL juku virði sitt gríðarlega á hlutabréfamörkuðum og lítil nýsköpunarfyrirtæki á sviði tækniþróunar áttu greiðan aðgang að fjármagni. Netbólan sprakk svo árin 2000–2001 þegar í ljós kom að væntingar fjárfesta voru ekki í takt við arðsemi fyrirtækjanna sem sum hver gerðu slæma yfirtökusamninga til að viðhalda vexti hvað sem það kostaði, og upp komst um nokkur mál þar sem bókhaldssvikum var beitt til að fegra stöðu fyrirtækja. Niðurstaðan var sú að NASDAQ-vísitalan þar sem tæknifyrirtæki eru fyrirferðamikil féll og trú fjárfesta á framtíð upplýsingatæknifyrirtækja minnkaði mikið. Hlutabréfahrunið olli niðursveiflu í hagkerfum margra vestrænna ríkja. Þegar upp er staðið hafði hrunið þó meiri áhrif á hlutabréfamarkaðina en fyrirtækin sjálf sem flest lifðu það af.
Testament (hljómsveit)
thumb|Einkennismerki sveitarinnar. thumb|Testament, 2017. thumb|Alex Skolnick og Chuck Billy. thumb|Eric Peterson. Testament er bandarísk þrass-sveit sem stofnuð var í Berkeley, Kaliforníu árið 1983. Hljómsveitin hefur gengið í gegnum ýmsar breytingar á ferli sínum en gítarleikarinn Eric Peterson hefur verið með frá upphafi og söngvarinn Chuck Billy frá 1986.
Testament naut nokkurra vinsælda frá 1988-1992 og fór í tónleikaferðalag með Iron Maiden, Black Sabbath, Anthrax, Megadeth, Overkill, Judas Priest og  Slayer. Árið 1992 kom út platan The Ritual þar sem sveitin fór í melódískari átt en næstu ár vék sveitin sér meir að því að blanda dauðarokki við þrass.
Á 10. áratugi 20. aldar dvínuðu vinsældir sveitarinnar og ekki bætti úr skák að Billy greindist með krabbamein um aldamót. Eftir 2008 var sveitin mjög virk og gaf út fjölda platna.
Hákon Finnsson
Hákon Finnsson (1876-1945) var íslenskur bóndi og framfarasinni, fæddur í Rangárvallasýslu en bjó lengi á Borgum í Nesjahverfi í Hornafirði og er oft kenndur við þann bæ. Hann skrifaði margar greinar um framfarir í landbúnaði í tímarit, og bókina Sögu smábýlis um eigin búskaparsögu og athafnir á Borgum á árunum 1920-1940. Hann var brautryðjandi í því að rækta kartöflur til sölu í Hornafirði, sem var um tíma stóratvinnuvegur þar.
Rammasamningur Sameinuðu þjóðanna um loftslagsbreytingar
Rammasamningur Sameinuðu þjóðanna um loftslagsbreytingar er alþjóðasamningur sem lagður var fram á Umhverfisráðstefnunni í Ríó árið 1992 og gekk í gildi tveimur árum síðar. Tilgangur hans er að stöðva aukningu á losun gróðurhúsalofttegunda af mannavöldum. Í samningnum er aðildarríkjunum 195 skipt niður í 41 iðnvædd og nýiðnvædd ríki, 24 OECD-ríki, þróunarríki og 49 minnst þróuð ríki. Kröfur samningsins eru ólíkar eftir því hver staða hvers ríkis er. Samningurinn kveður ekki á um nein mörk fyrir losun gróðurhúsalofttegunda og ekkert eftirlit með því hvernig ríki framfylgja honum. Hann er fyrst og fremst rammasamningur sem hægt er að byggja aðra alþjóðasamninga („bókanir“) á.
Aðilar samningsins hafa hist árlega frá 1995 til að meta árangur baráttunnar gegn loftslagsbreytingum. Þessi fundur heitir Loftslagsráðstefna Sameinuðu þjóðanna. Árið 1997 var Kýótóbókunin gerð en hún skuldbindur þróuð ríki til að draga úr losun gróðurhúsalofttegunda. Árið 2020 tóku markmið Parísarsamkomulagsins við af Kýótóbókuninni.
Luis Arce
Luis Alberto „Lucho“ Arce Catacora (f. 28. september 1963) er bólivískur stjórnmálamaður og núverandi forseti Bólivíu. Hann var fjármálaráðherra Bólivíu á stjórnartíð Evo Morales forseta. Hann var frambjóðandi Sósíalistahreyfingarinnar (MAS-IPSP) í forsetakosningum ársins 2020. Samkvæmt útgönguspám lenti hann í fyrsta sæti í fyrri umferð kosninganna, sem fóru fram þann 19. október, með 52,4% atkvæða og nógu rúmt forskot á keppinauta sína til að sleppa við að kallað yrði til annarrar umferðar.
Fjármálaráðherra
Árið 2011 mat bandaríska hagfræðitímaritið American Economy Magazine Arce sem áttunda besta fjármálaráðherra heimshlutans af 18. Í aðdraganda forsetakosninga ársins 2014 benti The Wall Street Journal á Arce sem eitt helsta trompið í baráttu Morales fyrir endurkjöri á forsetastól.
Forsetakosningarnar 2020
Eftir að Evo Morales sagði af sér og yfirgaf Bólivíu í kjölfar umdeildra kosninga í nóvember 2019 kallaði starfandi forsetinn Jeanine Áñez til nýrra forsetakosninga. Þann 19. janúar 2020 lýsti Morales því yfir eftir samningaviðræður í Argentínu að Luis Arce og fyrrum utanríkisráðherrann David Choquehuanca yrðu frambjóðendur Sósíalistahreyfingarinnar (MAS) til forseta og varaforseta í kosningunum.
Andstæðingar Arce útmáluðu hann sem strengjabrúðu Morales en þessu höfnuðu hann og flokkur hans. Einn af leiðtogum MAS, David Apaza, reyndi að greina á milli Morales og kosningaherferðar Arce og lagði áherslu á að Morales myndi ekki skipta sér af mögulegri ríkisstjórn Arce.
Flestar skoðanakannanir bentu til þess að Arce hefði nógu afgerandi forskot á keppinauta sína til að vinna kosningarnar án þess að kalla þyrfti til annarrar umferðar. Á kosninganótt höfðu frambjóðendur hægriflokkanna að nokkru leyti sameinast að baki fyrrum forsetans Carlos Mesa og sumir aðrir frambjóðendur, þar á meðal Áñez, höfðu dregið framboð sín til baka til að forðast að kljúfa atkvæðahópinn. Útgönguspár sem könnunarfyrirtækið Ciesmori birti morguninn 19. október bentu þó til þess að Arce hefði hlotið 52,4% atkvæðanna, sem nægði til að sleppa við aðra kosningaumferð. Arce og flokkur hans lýstu yfir sigri, sem Áñez staðfesti á Twitter-síðu sinni stuttu síðar. Carlos Mesa, sem lenti í öðru sæti, viðurkenndi ósigur á blaðamannafundi og sagði að fyrstu tölurnar sýndu fram á „sterkan og skýran“ sigur Arce. Arce tók við embætti forseta þann 8. nóvember 2020.
Fræðastörf
Arce er með mastersgráðu í hagfræðivísindum frá Warwick-háskóla í Bretlandi, þar sem hann bjó frá 1996 til 1997. Árið 1991 útskrifaðist hann með BA-gráðu í hagfræði frá Æðri háskólanum í San Andrés. Hann útskrifaðist einnig sem endurskoðandi frá Bankafræðastofnuninni (Instituto de Educación Bancaria) árið 1984 og talar ensku, spænsku og portúgölsku.
Arce hefur verið boðið að tala við ýmsa háttvirta háskóla víðs vegar um heim, meðal annars Harvard-háskóla, Columbia-háskóla, Ameríska háskólann og Pittsburgh-háskóla.
Arce hefur birt fjölda bóka og greina um hagfræði, meðal annars „Bólivíska hagfræðilega samfélagslega framleiðslukerfið“ (2015), „Óvissa og dollaravæðing í Bólivíu“, „Er gangverk gjaldeyrismarkaðar seðlabankans viðeigandi?“, „Stutt mat á bólivísku gengisstjórninni“, „Framlag til rökræðunnar um dollaravæðinguna“, „Eftirspurn eftir peningum í Bólivíu“ og „Fjárhagsleg frjálslyndisvæðing og samþjöppun í bankakerfinu“.
Einkahagir
Arce á þrjú börn: Luis Marcelo, Rafael Ernesto og Camilu Danielu.
Ólafur Hjaltason
Ólafur Hjaltason (1491(?) – 9. janúar 1569) var biskup á Hólum frá 1552 til dauðadags. Hann var fyrsti lúterski biskupinn á Hólum.
Kaþólskur prestur
Óvíst er hvenær Ólafur var fæddur, ártölin 1481 og 1484 hafa verið nefnd, en Páll Eggert Ólason telur líklegast að hann hafi verið fæddur 1491 eða 1492.
Ólafur ólst upp á Hólum, stundaði síðan nám í Björgvin í Noregi, og varð prestur um 1517. Fékk skömmu síðar Vesturhópshóla og var prófastur í Húnaþingi 1527-1532. Varð síðan dómkirkjuprestur á Hólum og var mikils metinn af Jóni Arasyni biskupi. Fékk Laufás 1539, en var þó áfram á Hólum a.m.k. næsta ár. Fór vorið 1542 ásamt tveimur öðrum á konungsfund, sem fulltrúi Jóns Arasonar, og dvaldist í Danmörku og Þýskalandi veturinn 1542-1543. Kom aftur heim og var áfram í þjónustu Jóns Arasonar, var t.d. með honum í Bjarnanesreið 1547. Eftir utanförina hneigðist Ólafur til kenninga Lúthers og varð það til þess að Jón biskup bannfærði hann 1549 og svipti hann embætti. Ólafur fór til Kaupmannahafnar 1550 og fékk uppreisn æru af konungi, og Laufás á ný. Kom aftur til Íslands 1551.
Biskup á Hólum
Ólafur fór enn utan haustið 1551 og var 16. október útnefndur biskup í Hólabiskupsdæmi. Hann vígðist skömmu eftir nýár 1552 og kom til landsins um vorið. Var biskup á Hólum til æviloka 1569. Ólafur er ekki talinn meðal helstu biskupa á Hólum, enda var fjárhagur stólsins erfiður fyrst eftir siðaskiptin. Hann lagði þó áherslu á skólahald, m.a. til að styrkja prestastéttina í hinum nýja sið.
Ólafur lét prenta nokkrar bækur í prentsmiðjunni á Breiðabólstað í Vesturhópi. Til eru tvær óheilar bækur sem hann gaf út: Passio (þ.e. píslarpredikanir, 1559), eftir Antonius Corvinus, í þýðingu Odds Gottskálkssonar, og Guðspjallabók (1562), en heimildir eru um að fleiri bækur hafi verið prentaðar í hans tíð. Ólafur mun hafa þýtt nokkra sálma á íslensku.
Fjölskylda
Kona Ólafs Hjaltasonar var Sigríður Sigurðardóttir. Hún var öllu yngri en hann þegar þau áttust. Þau áttu engin börn saman. Sigríður eignaðist þó barn framhjá honum með manni sem Bjarni hét og er sagður hafa flúið land. Ólafur og Sigríður skildu 1562 eða fyrr. Á meðan Ólafur var kaþólskur prestur eignaðist hann tvö launbörn, Hallfríði Ólafsdóttur og Hjalta Ólafsson (d. 1588) síðar prest í Fagranesi á Reykjaströnd, Skagafirði.
Toshio Hirabayashi
Toshio Hirabayashi var japanskur knattspyrnumaður. Hann spilaði 2 leiki með landsliðinu.
Pierre Samuel du Pont de Nemours
thumb|Pierre Samuel du Pont de NemoursPierre Samuel du Pont de Nemours (14. desember 1739 - 6. ágúst 1817) var franskur rithöfundur, hagfræðingur og stjórnmálamaður. Hann er þekktastur fyrir framlög sín til búauðgisstefnunar sem var frönsk efnahagsstefna sem átti sér stað frá árunum 1757 til 1776.
Framlög til búauðgisstefnunnar
Snemma á ferlinum vakti du Pont athygli François Quesnay. Árin 1765 - 1767 var hann ritstjóri Gazette du Commerce og frá 1769 Ephémérides du Citoyen. Ritið hans Phisyocratie (Du Pont 1767) var ef til vill besta rit um kenningar búauðgisstefnunnar sem skrifað hafði verið. Du Pont gætti sérstakrar varúðar við að útskýra félagsleg velferðaráhrif stefnunnar.
Du Pont útskýrði kenningar búauðgisstefnunnar. Skrif hans vöktu athygli menntamanna eins og Voltaire og Turgot ásamt því að hafa mikil áhrif á Adam Smith með bókinni sinni Physiocracy þar sem hann studdi lága tolla og frjáls viðskipti milli þjóða.
Stjórnmálaferill
Du Pont var mjög virkur í stjórnmálum og starfaði sem ráðgjafi hjá mörgum stjórnmálamönnum. Árið 1774 fór hann til Póllands þar sem hann vann sem heiðursráðsmaður undir pólska konungnum Stanisław II August. Hann fór svo seinna aftur til Frakklands þar sem hann vann undir nánum vini sínum A.R.J Turgot sem einkaritari og ráðgjafi. Seint á áttunda áratugnum var hann efnahagsráðgjafi Jacques Necker og í kringum 1780 tók hann þátt í samningaviðræðum sem leiddu til ensk-franska viðskiptasáttmálans nefndur Eden Agreement frá 1786. Seinna varð hann megin fjármála- og efnahagsráðgjafi Turgot.
Á tímum frönsku byltingunnar var Du Pont stuðningsmaður frönsku konungsfjölskyldunnar og var einn af þeim sem persónulega verndaði Loðvík 16. og Marie Antoinette frá múgi sem reyndi að setjast um höllina Tuileries í París 10 ágúst 1792. Du Pont ásamt öllum þeim sem aðstoðuðu konungsfjölskylduna voru dæmd til dauða en Du Pont var látinn laus þegar Robespierre féll frá 28. júlí 1794.
Störf í Bandaríkjunum
Du Pont ásamt fjölskyldu sinni fór til Bandaríkjanna þar sem hann myndaði góð sambönd við Thomas Jefferson. Du Pont var einhvers konar tengiaðili milli Frakklands og Bandaríkjanna á tímum Napóleons. Du Pont var einnig sá sem kom með hugmyndina af því sem varð svo seinna Louisiana kaupin.
Sonur hans Éleuthére, ásamt Antoine Lavoiser stofnuðu svo seinna með fyrirtækið DuPont sem framleiddi byssupúður. Þetta fyrirtæki myndi svo verða að eitt af því stærsta í Bandaríkjunum og var skráð á opin hlutabréfamarkað 1. september 2017.
Veronica Lake
Veronica Lake (fædd Constance Frances Marie Ockelman 14. nóvember 1922, dáin 7. júlí 1973) var bandarísk leikkona. Leiklistarferill hennar hófst í leikhúsi en síðar varð hún fræg fyrir kvikmyndaleik.
Sjónvarpsfréttamaður ársins
Sjónvarpsfréttamann ársins var hluti af Edduverðlaunum á vegum ÍKSA en þau voru aðeins veitt þrisvar sinnum.
Veronica Lake
Árið 1939 lék hún í fyrsta skipti í kvikmynd, sem heitir Sorority House. Í þessari mynd var hún aðeins í litlu aukahlutverki. Hún lést árið 1973 af völdum áfengisdrykkju.
Talstöð
thumb|right|Bandarískur sjóliði notar talstöð. Talstöð er tæki til að eiga samskipti með útvarpsbylgjum. Með talstöð er hægt að senda og taka við talskilaboðum, ólíkt þráðlausum ritsíma þar sem skilaboðin eru takmörkuð við merkjasendingar með Morse-kóða. Talstöðvar nota oftast hátíðnibylgjur (HF) á bylgjulengdum sem leyfilegt er að nota samkvæmt lögum hvers lands. Talstöðvar eru notaðar í ýmsu samhengi, á skipum og flugvélum, í fjallabílum, af flugumferðarstjórum, björgunarsveitum og við veiðar.
992
992 (CMXCII í rómverskum tölum)
Rómarsáttmálinn
Rómarsáttmáli var sáttmáli, sem markaði upphaf Evrópubandalagsins og var undirritaður 25. mars 1957 í Róm, af fulltrúum Frakklands, Vestur-Þýskalands, Ítalíu, og Benelúxlandanna. Sáttmálinn tók gildi 1. janúar 1958.
Maastrichtsamningurinn tók við af Rómarsáttmála 1992, en með honum þróaðist Evrópubandalagið yfir í Evrópusambandið.
Nóttin langa
Nóttin langa er plata með islenska tónlistarmanninnum Bubba Morthens sem kom út 15. nóvember 1989. Eftir að Christian Falk, vinur Bubba til margra ára og fyrrverandi bassaleikari hinnar sænsku Imperiet, kom til landsins í febrúar með slagverksleikarann Johan Söderberg byrjaði vinnsla á nýrri breiðskífu. Þeir fengu síðan Hilmar Örn Hilmarsson með sér í verkið því að Bubbi hafi beðið hann að koma að verkinu, en hann vann plötuna Höfuðslausnir með Magnúsi Þór Jónssyni ári áður. Hilmar stakk upp á hinum breska Ken Thomas sem upptökustjóra, en Thomas átti eftir að vinna með t.d. Páli Óskari, Nýdönsk, Botnleðju, Sigur Rós og mörgum öðrum. Platan var líka fæðing "Lamana ógurlegu," en það var það sem Hilmar, Christian Falk, Ken Thomas og Johan Söderberg kölluðu sig þegar að þeir spunnu upp úr og utan um demóum laga sem tekin voru upp "til að ná rétta andanum í lögunum." Í viðtali við Pressuna í apríl 1989 talaði Bubbi um plötunna og þar kallaði hann plötuna "Nóttina einu," eða Nox unique og að hún "fjalli um ástina á nóttunni." Ég fékk rosalega mikið álit á Bubba sem lagasmið á þessum tíma og melódíugáfunni sem hann hafði. Við ýttum Bubba dáldið út í performans eins og í Mér stendur ekki, það var eitthvað sem Christian hafði heyrt og átti helst ekki að vera með. en við náðum að búa til dramatískan flutning sem var sannur. Við vorum alveg himinlifandi að taka þetta einfalda lag og búa til úr því eitthvað æði.
Hilmar Örn Hilmarsson Upphaflega áttu fyrsta og þriðja lag loka-útkomunar, Háflóð og Friðargarðurinn, ekki að vera á plötunni, en eftir að Bubbi sýndi Jónatani Garðarssyni plötunna ráðlagði Jónatan Bubba að bæta einu eða tveimur lögum inn á plötunna. Lagið Ég vil fá þína sál var þá tekið út af plötunni. Það var lagið Mér stendur ekki líka, en þau voru bæði sett inn á geisladiskaútgáfu plötunnar. Plötufyrirtækið Grammið fór á hausinn fyrr á árinu 1989, og því gaf plötufyrirtækið Geisli plötunna út. Geisli hafði líka gefið út smáskífunna Hver er næstur, en stuttu síðar varð Geisli gjaldþrota. Vorið 1990 gerði Bubbi útgáfusamning við Steinar ehf, en hann hafði ekki unnið með Steinum síðan 1984.
Lagalisti
Plata eitt: A-hlið
Plata eitt: B-hlið
Eins og áður var nefnt bættust lögin Mér stendur ekki og Ég vil fá þína sál á geisladiskaútgágu plötunnar.
'''Eftirfarandi lög bættust við plötunna þegar að sérútgáfa plötunnar kom út í tilefni fimmtugsafmælis Bubba 6. júní 2006:'''
Uxabrimsa
Uxabrimsa (fræðiheiti: Hypoderma bovis) er sníkjufluga af brimsuætt sem veldur lirfuóværu í nautgripum. Flugan er lík hungangsflugu í útliti og er um 1,5 cm gul- og brúnloðin. Uxabrimsan verpir á bak nautgripana, hún hvorki stingur né meiðir nautgripi heldur sleppir eggjum sínum á þá, því þykir furðulegt að kýrnar verða sem óðar af hræðslu þegar flugurnar herja á þær. Lirfur hennar naga sig inn í líffæri kúnna, drepa þær ekki en valda kvölum.
Nimbuotra
Nimbuotra (fræðiheiti: Micropotamogale lamottei) er tegund otursnjáldra.
Keiludeild KR
Keiludeild KR var stofnuð árið 30. júní 1990. Rétt um 30-60 mans eru nú við æfingar hjá deildinni, á öllum aldri. Æfingar KR eru haldnar í keiluhöllinni við Öskjuhlíð. Strax í upphafi var lögð mikil áhersla á unglingastarfið og fyrsti Íslandsmeistaratitillinn kom árið 1995.
Forseti Angóla
Frá því landið fékk sjálfstæði frá Portúgal árið 1975 hafa aðeins þrír menn verið forsetar: fyrst Agostinho Neto frá 1975 til 1979, José Eduardo dos Santos frá 1979 til 2017 og João Lourenço frá 26. september 2017.
Acarapis externus
Acarapis externus er mítlategund sem var lýst af Morgenthaler í Morison 1931. Engin undirtegund er skráð í Catalogue of Life.
29. janúar
29. janúar er 29. dagur ársins samkvæmt gregoríska tímatalinu. 336 dagar (337 á hlaupári) eru eftir af árinu.
Clarence
Clarence eru bandarískir teiknimyndaþættir um Clarence og bestu vini hans, Jeff og Sumo. Höfundur þáttanna er Skyler Page og hófst framleiðsla þeirra árið 2014. Þeir eru framleiddir fyrir Cartoon Network sjónvarpsstöðina.
Kona fer í stríð
Kona fer í stríð er íslensk kvikmynd sem kom út árið 2018. Leikstjóri og handritshöfundur myndarinnar er Benedikt Erlingsson. Halldóra Geirharðsdóttir fer með aðalhlutverk í myndinni sem Halla, kórstjóri sem ákveður að fara í stríð gegn stóriðju á Íslandi.
Kona fer í stríð hlaut góðar viðtökur bæði á Íslandi og erlendis og vann til ýmissa verðlauna. Kvikmyndin hlaut kvikmyndaverðlaun Norðurlandaráðs þann 30. október 2018. Benedikt Erlingsson hlaut LUX-kvikmyndaverðlaun Evrópuþingsins fyrir myndina og tók við þeim þann 14. nóvember 2018. Myndin var jafnframt framlag Íslands til bandarísku Óskarsverðlaunanna sem veitt voru árið 2019 en hlaut ekki tilnefningu.
Bandaríska leikkonan Jodie Foster hefur lýst því yfir að hún hyggist leikstýra bandarískri endurgerð af myndinni og fara sjálf með aðalhlutverkið.
Söguþráður
Kona fer í stríð fjallar um Höllu, íslenskan kórstjóra sem ákveður að fara í stríð gegn íslenskri stóriðju. Hún gerist skemmdarverkamaður og byrjar að herja á framkvæmdir raforkuverja til þess að vernda íslenska hálendið undir dulnefninu „Fjallkonan“. Halla er reiðubúin til þess að leggja allt í sölurnar til þess að bjarga íslenskri náttúru en neyðist til þess að endurmeta stöðuna þegar henni berast fregnir um að umsókn hennar um að ættleiða munaðarlausa stúlku frá Úkraínu hafi verið tekin til meðferðar.
Samningur Sameinuðu þjóðanna um aðgerðir gegn eyðimerkurmyndun
Samningur Sameinuðu þjóðanna um aðgerðir gegn eyðimerkurmyndun í löndum sem upplifa alvarlega þurrka og/eða eyðimerkurmyndun, sérstaklega í Afríku er alþjóðasamningur. Samningurinn var saminn upp úr Dagskrá 21 sem var samþykkt á Umhverfisráðstefnunni í Ríó 1992. Hann var lagður fram 1994 og tók gildi 1996. 194 lönd eru aðilar að samningnum. Tilgangur samningsins er að berjast gegn eyðimerkurmyndun og draga úr áhrifum þurrka með aðgerðaáætlunum einstakra ríkja studdum af samstarfsríkjum. Eitt land, Kanada, dró undirskrift sína til baka og gagnrýndi lítinn árangur samningsins þrátt fyrir mikinn kostnað við hann. Eftir stjórnarskipti gerðist Kanada aftur aðili að samningnum árið 2016.
Alþjóðlegur baráttudagur gegn kynbundnu ofbeldi
Þann 17. desember 1999 ákvað Allsherjarþing Sameinuðu þjóðanna að 25. nóvember skyldi vera alþjóðlegur baráttudagur gegn kynbundnu ofbeldi til minningar um Mirabal-systurnar. Tilgangur barráttudagsins er að vekja athygli á því að konur um allan heim verða fyrir nauðgun, heimilsofbeldi og annars konar ofbeldi og að slíkt ofbeldi er oft eðli sínu samkvæmt dulið.
Flugsund
thumb|Sundmaður að anda í flugsundi. Flugsund er sundaðferð skyld bringusundi, en e.t.v. líkari skriðsundi. Handatök eru svipuð og í skriðsundi, nema að báðar hendur fara í einu. Fótatökin eru svipuð sveiflum sporðablaðka á sjávarspendýrum, fótunum er sveiflað samtímis upp og niður. Fótatökin eru kölluð ,,sporður". Öndun í flugsundi er eins og í bringusundi. thumb|320x320dp|Flugsund, séð að framan. thumb|319x319dp|Flugsund, séð að ofan.
Bob Geldof
thumb|375x375dp|Bob Geldof
Robert Frederick Zenon Geldof (fæddur 5. október 1951) er írskur söngvari, höfundur, aðgerðasinni og leikari. Hann varð frægur sem aðalsöngvari í pönkhljómsveitinni The Boomtown Rats á áttunda og níunda áratugi 20. aldar. Hann samdi ásamt Midge Ure lagið „Do They Know It's Christmas?“ sem er ein söluhæsta plata allra tíma.
Geldof er vel þekktur sem aðgerðasinni, einkum á sviði fátæktar í Afríku. Hann stofnaði ofurhljómsveitina Band Aid með Midge Ure árið 1984 til að afla fé til að draga úr hungri í Eþíópíu. Ári seinna skipulögðu þeir Geldof og Ure tónleikana Live Aid og Live 8 árið 2005.
Chris Evans
Christopher Robert „Chris“ Evans (fæddur 13. júní 1981) er bandarískur leikari. hann er best þekktur fyrir að hafa leikið aðalhlutverk í myndum á borð við Not Another Teen Movie, Fantastic Four og Captain America: The First Avenger. Hann lék einnig hlutverk í The Nanny Diaries og Scott Pilgrim vs. The World. Næstu hlutverk hans eru í myndunum The Avengers og What's Your Number?.
Chris Hardwick
Christopher Ryan „Chris“ Hardwick (fæddur 23. nóvember 1971) er bandarískur gamanleikari og þekktastur fyrir hlutverk sitt sem Otis í sjónvarpsþáttunum Back at the Barnyard.
A Casa das Sete Mulheres
A Casa das Sete Mulheres er brasilískur sjónvarpsþáttur.
Egill Helgason
Egill Helgason (f. 9. nóvember 1959) er íslenskur blaðamaður, spjallþáttastjórnandi og umsjónarmaður sjónvarpsþáttanna Silfur Egils og Kiljunnar á RÚV.
Egill hóf fjölmiðlaferill sinn með skrifum í Alþýðublaðinu. Þáttur hans, Silfur Egils, hóf göngu sína á Skjá Einum 1999 fyrir kosningarnar það ár. Egill keypti höfundaréttinn að vörumerkinu „Silfur Egils“ í maí 2005 og færði þáttinn yfir til Stöð 2. Þátturinn hóf svo göngu sína RÚV. Hann hætti árið 2013 en hófst aftur árið 2017 undir nafninu Silfrið. Egill starfar nú hjá RÚV og stýrir með bókmenntaþættinum Kiljunni ásamt Silfrinu.
Æviágrip
Egill hóf fjölmiðlaferil sinn sem blaðamaður í fréttablöðum á borð við Alþýðublaðið, Tímann og Helgarpóstinn. Hann nam fjölmiðlafræði í alþjóðaskólanum Journalistes en Europe í París á árunum 1986-1987. Egill hóf starf í sjónvarpi árið 1988, fyrst í sjónvarpsþáttunum Mannlega þættinum, sem fjölluðu um ýmsa þætti íslensks þjóðernis. Hann varð síðar fréttamaður hjá Ríkisútvarpinu og síðar hjá Stöð 2.
Árið 1999 byrjaði Egill pólitísku spjallþættina Silfur Egils hjá Skjá einum, sem þá var nýstofnaður. Þættirnir nutu fljótt vinsælda og áhrifa. Í þeim tók Egill viðtöl við gesti bæði á íslensku og ensku, og stundum á öðrum tungumálum.
Árið 2007 voru þættirnir færðir yfir á Stöð 2 vegna deilna Egils við eigendur Skjás eins. Egill færði sig aftur með þættina síðar sama ár, í þetta sinn til RÚV. Í bankahruninu á Íslandi urðu þættirnir vettvangur hatrammrar umræðu sem þá var háð í íslensku samfélagi. Egill bauð jafnframt erlendum gestum á borð við Nóbelsverðlaunahagfræðingana Paul Krugman og Joseph Stiglitz og samfélagsfræðingana Noam Chomsky og Slavoj Žižek, til viðtals í þáttunum. Meðal annarra þáttargesta á þessum tíma má nefna Julian Assange, Ayaan Hirsi Ali og Carl Bildt.
Egill hóf einnig bókmenntaþættina Kiljuna árið 2007 hjá RÚV. Þættirnir eru vikulegir spjallþættir með gagnrýni og viðtölum við höfunda. Meðal höfunda sem hafa birst í þáttunum má nefna Michel Houellebecq, Dave Eggers, David Mitchell, Ngugi wa Thiong'o, Nawal El Saadawi, Alice Walker og Dan Brown.
Egill hefur unnið að heimildarþáttum um sagnfræðileg málefni. Vesturfarar var tíu þátta þáttaröð sem fjallaði um flutning Íslendinga til Kanada og Bandaríkjanna frá 1873 til 1914. Í fimm hluta þáttaröðinni Steinsteypuöldinni árið 2016 fjallaði Egill um endurbyggingu Reykjavíkur eftir brunann mikla árið 1915. Í Kaupmannahöfn, höfuðborg Íslands árið 2017 var fjallað um samband Íslands við Kaupmannahöfn, sem var um aldabil hin eiginlega höfuðborg landsins. Egill vinnur nú að þáttaröð undir titlinum Siglufjörður, saga bæjar. Í þeim þáttum verður fjallað um það hvernig ríkuleg útgerð á síld varð til í Siglufirði árið 1903 en lognaðist út af þegar síldarstofninn hvarf árið 1967.
Egill hefur unnið til fjölda Edduverðlauna.
Egill hefur haldið uppi bloggsíðum frá febrúar árið 2000. Hann hefur meðal annars skrifað á Vísi, Eyjuna og nú síðast á DV/Eyjunni. Hann skrifar um málefni á borð við stjórnmál, alþjóðamál, bókmenntir, sagnfræði og tónlist. Egill hefur mikið skrifað um Grikkland og er þekktur Grikklandsvinur sem heimsækir Grikkland á hverju ári.
Meginreglur fyrir skógrækt
Meginreglur fyrir skógrækt er samþykkt um skógrækt sem gerð var á Umhverfisráðstefnunni í Ríó árið 1992. Samþykktin er ekki lagalega bindandi. Hún inniheldur nokkur tilmæli sem varða verndun skóga og sjálfbæra þróun skógræktar. Skjalið er niðurstaða samkomulags milli þróaðra og þróunarríkja á ráðstefnunni þar sem þau síðarnefndu kröfðust fjárstuðnings frá þeim fyrrnefndu fyrir að vernda skóga en þau fyrrnefndu neituðu.
Setsu Sawagata
Setsu Sawagata var japanskur knattspyrnumaður. Hann spilaði 2 leiki með landsliðinu.
Mýraeldar
thumb|300x225px|Mikið magn ösku og mengandi lofttegunda losnaði út í andrúmsloftið í Mýraeldum. Eldarnir kröfðust gríðarlegs slökkvistarfs af hálfu fjölmargra aðila með Slökkviliðið í Borgarnesi í fararbroddi. Mýraeldar voru miklir sinueldar í Hraunhreppi í Borgarbyggð sem loguðu í þrjá daga vorið 2006. Að morgni 30. mars blossaði upp eldur í sinu sem fór um 75 km² landsvæði á Mýrum, en alls brunnu um 67 km² lands. Þetta voru nefndir „mestu sinueldabrunar Íslandssögunnar”.
Líklegt er talið að kviknað hafi í út frá vindlingi við þjóðveg 54 á móts við Bretavatn. Sinueldurinn barst mjög hratt, um 18 kílómetra á fyrstu sex klukkustundunum. Brennda svæðið var allt á milli þjóðvega 54, 540 og 537, að undanskilinni einni tungu sem náði suður fyrir veg 537. Þegar mest var var eldveggurinn allt að tveggja metra hár og fór með tuga metra hraða á mínútu.
Sinueldarnir voru slökktir með gríðarlegu slökkvistarfi af hálfu íbúa svæðisins, brunavarna Borgarbyggðar, aðstoðarslökkviliðs frá nærliggjandi byggðarlögum og þyrlu frá Þyrluþjónustunni. Engar skemmdir urðu á mannvirkjum, að girðingum undanskildum en margir bæir voru mjög nálægt því að verða eldinum að bráð. Bærinn Hamrar var einungis örfáa metra frá eldinum á tímabili. Eldarnir höfðu gífurleg áhrif á lífríki svæðisins, en svæðið sem brann var eitt stærsta samfellda mýrlendi á landinu og er í raun nær lagi að tala um náttúruhamfarir en venjulegan sinubruna. Engin meiðsl urðu þó á fólki.
Sinubruninn
thumb|right|Svæðið sem varð eldi að bráð í Mýraeldum. Nánast allur Hraunhreppur brann. Sinubrunar höfðu þegar átt sér stað í Reykholtsdal og Skorradal, auk minni bruna í Grafarvogi. Samkvæmt heimildum blossaði sinueldurinn upp að morgni 30. mars eftir að vegfarandi hafði stöðvað bíl sinn við veg 54, andspænis Bretavatni og nálægt gatnamótum vegar 539 og í ógætni kastað sígarettustubbi eða vindli í grassvörðinn sunnan vegar. Þá var NNA-átt, 13 m/s.
Veðurfar á landinu hafði verið afar þurrt og kalt. Köld norðanátt var einkennandi fyrir síðustu 10 daga marsmánaðar og fyrstu dagana í apríl og var vindur allhvass lengst af. Þá var mjög þurrt um sunnanvert landið, en snjókoma norðan- og austanlands.
Vegna þurrka var gróðurinn á Mýrum eldfimur, eldurinn átti því auðvelt með að festa sig í sinu sem myndast við slíkar aðstæður. Klófífa, bláberjalyng og fjalldrapi eru útbreidd á Mýrum og stór flæmi af þessu gróðurlendi brunnu í Mýraeldum.
Útbreiðsla
Eldurinn barst mjög hratt og líklegt er að hann hafi borist framhjá Fíflholti (þó ekki að bænum) á um einni klukkustund. Eldveggurinn var um tveggja metra hár um þetta leyti og fór yfir með margra metra hraða á sekúndu. Hann barst til sjávar, um 18 km. leið, á sex klukkustundum, enda var þá nánast engin fyrirstaða.
Að kvöldi hins 30. mars var sinubruninn kominn yfir stórt svæði á milli vega 540 og 537, en mannvirkjum stóð ekki veruleg ógn af, öðrum en Skíðsholtum, sem tókst að bjarga. Um það leyti var sinubruninn farinn að hægja á yfirferð sinni og bæir norðan hins brunna svæðis, Fíflholt, Einholt, Stóri-Kálfalækur og Akrar, voru komnir úr mestu hættunni. Bæir niður við sjó voru ekki í verulegri hættu og máttu þakka það góðum aðstæðum. Hins vegar var ljóst að bæir suðaustan svæðisins voru í verulegri hættu.
Aðfaranótt 31. mars hafði eldurinn breiðst lítillega út til vesturs, hann var þó hvergi farinn að nálgast þjóðveginn. Það má þakka góðu veðurfari, en vindur var lítill um nóttina. Um klukkan 10 að morgni jókst vindur aftur og snerist í norðanátt. Þá slapp eldurinn yfir Sauraveg nr. 537 á um eins kílómetra vegspotta, norður af bænum Hömrum. Þar með var um 30 km² landsvæði komið í bráða hættu og baráttan tók að snúast um að bjarga Hömrum. Bæirnir Laxárholt og Ánastaðir voru sömuleiðis í mikilli hættu.
Lok brunans
Sú ákvörðun var tekin að reyna að hefta útbreiðslu eldsins við bæinn Ánastaði, enda var ljóst miðað við reynsluna sem fékkst við Hamra, að enga áhættu mætti taka og að minnka yrði eldinn áður en hann kæmi að veginum. Við Saura, nálægt upptökum eldsins, gekk slökkvistarf vel og tókst að koma í veg fyrir að eldurinn næði að skapa hættu þar.
Að kvöldi 31. mars hafði tekist að slökkva eldinn að mestu leyti. Þó logaði enn, mest við Ánastaði. Daginn eftir hélt slökkvistarf áfram en þá voru bæir úr mestu hættunni og starf slökkviliðs miðaði frekar að því að slökkva eldinn en að bjarga húsum.
Um klukkan 23:30 að kvöldi 1. apríl var ljóst af hálfu lögreglunnar í Borgarnesi að eldarnir höfðu verið slökktir. Gæsla var þó höfð áfram. Þá höfðu 67 km² lands brunnið.
Aðilar
Mýraeldar hefðu án efa orðið mun stærri hefði ekki komið til umfangsmikilla björgunar- og slökkviaðgerða af hálfu ýmissa aðila undir stjórn lögreglunnar í Borgarnesi. Aldrei hefur komið til svo víðtækra aðgerða vegna sinubruna hér á landi. Þegar mest var tóku um hundrað manns þátt í aðgerðunum.
Lögreglan í Borgarnesi
Um klukkan hálf níu þann 30. mars barst lögreglunni í Borgarnesi tilkynning um að sinubruni væri á svæðinu frá Fíflholti og að afleggjara upp í Hítardal. Lögreglan stjórnaði aðgerðum og tryggði öryggi vegfarenda og íbúa á svæðinu.
Slökkviliðsstörf
Slökkviliðið í Borgarnesi var fyrsti viðbragðsaðilinn til að bregðast við eldunum. Síðdegis þann 30. mars, þegar slökkviaðgerðir voru að hefjast af fullri alvöru, voru 12 slökkviliðsmenn, tveir tankbílar og tveir dælubílar að störfum á svæðinu. Fyrst um sinn snerist starf slökkviliðsins að mestu leyti um að tryggja öryggi mannvirkja á brunasvæðinu, en þá var baráttan við eldinn mjög erfið vegna umfangs hans og skorts á aðstoð. Slökkviliðið vann nánast stanslaust við slökkvi- og björgunaraðgerðir frá 30. mars til 1. apríl, en það hafði yfir að ráða hálfum öðrum tug manna.
Íbúar
Íbúar svæðisins aðstoðuðu við aðgerðirnar strax frá byrjun og haugsugur bænda alls staðar að úr Borgarfirði og Mýrum voru afar öflug tæki í baráttunni við eldinn. Þær skáru gróðurinn í burtu og bjuggu til svæði sem eldurinn náði þar með ekki yfir. Bændur bleyttu einnig í vegum með kúamykju og sandfor, sem tryggði í flestum tilfellum að eldurinn næði ekki yfir þá. Bændur voru stærsti hluti þeirra sem unnu að slökkvistarfi og komu hvaðanæva að úr Borgarfirði og af Mýrum til að aðstoða við aðgerðir. Vegna fjölda þeirra tókst ennfremur að tryggja öryggi á öllu svæðinu.
Þyrla Þyrluþjónustunnar
Þyrla frá Þyrluþjónustunni var fengin til að aðstoða við aðgerðirnar um hádegi þann 31. mars. Þetta var í fyrsta sinn sem þyrla hefur verið fengin til slökkviaðgerða hér á landi. Talið er að þyrlan hafi gert mikið gagn í baráttunni við sinueldinn.
thumb|left|Reykurinn frá sinueldunum úr geimnum þann 30. mars 2006. Reykjarstrókurinn nær um 60 km. til vestsuðvesturs.
Nýbúinn
Nýbúinn er plata með Íslenska tónlistarmanninum Bubba Morthens og hljómsveitinni Stríð og friður sem kom út þann 8. nóvember 2001. Þetta var ekki bara fyrsta plata Bubba með Stríð og frið, sem samanstendur af Guðmundi Péturssyni, sem var líka í hinni stuttlífu hljómsveit Blóminu, og Pétri Hallgrímssyni á gítar, fyrrverandi meðlim Das Kapital, Jakob Smára Magnússon á bassa, og Arnar Geir Ómarsson á trommum, heldur var þetta síðasta plata Bubba með Eyþóri Gunnarsyni sem upptökustjóra. Eyþóri fannst samt upptökustjóri óþarfur á plötunni."Þarna voru komnir menn sem vita nákvæmlega hvað þeir eru að gera og það var ekkert hljómborðssánd í þessu lengur. Ég sat þarna samt og hafði skoðanir en fann að þetta væri komið á sjálfstýringu, þetta var orðið meira Bubbi og band og þá þurfti ekki einhvern til að sitja yfir öllu."Platan kom út þann 8. nóvember 2001 og varð strax að einhverju leyti umdeild. Til dæmis titillag plötunnar, sem hét það sama og platan, varð umdeilt meðal annars fyrir notkun íslenska fánans í því, en það fór á svig við fánalög. Í laginu andæfir Bubbi rasisma nokkuð kröftuglega. Í viðtali við hann í Morgunblaðinu kemur fram að sumum hafi þótt sem túlka mætti stakar línur sem áróður fyrir rasisma þvert á yfirlýst inntak þess. Myndbandið var, á endanum, tekið úr umferð "til þess að særa hvorki gamla né unga" eins og Bubbi sagði í viðtali við Stöð 2.
Mýraeldar
Framvinda aðgerða
Um klukkan níu morguninn 30. mars barst lögreglunni í Borgarnesi tilkynning um sinubruna. Það markaði upphaf aðgerða. Á næstu viku tóku um 200 manns í heildina þátt í björgunar- og slökkvistarfi um allt brunasvæðið. Aðgerðum lauk að mestu leyti 2. apríl og var að fullu lokið þann 5. apríl.
Upphaf aðgerða
Þegar tilkynningin barst fóru slökkviliðsbílar þegar af stað frá Borgarnesi að Fíflholti, þar sem tilkynnt var að eldurinn væri. Fljótt var ljóst að ekki væri mögulegt að ráða við svo víðáttumikinn eld, og slökkvistarf snerist um að bjarga húseignum. Fljótlega komu bændur á nálægum bæjum einnig til aðstoðar. Með hjálp þeirra tókst að koma í veg fyrir að eldurinn næði að bæjunum Skíðsholtum og Vogi. .
Baráttan við eldinn
Að kvöldi 30. mars var slökkvistarf komið í fullan gang og um það leyti unnu um 70 manns að björgunaraðgerðum. Skipulag slökkvistarfsins var gott, haugsugur voru notaðar þar sem eldurinn var hvað mestur og auk þess að slökkva eldana var slökkvilið í ráðleggingarhlutverki að því leyti. Slökkvilið var aðallega statt við Skíðsholt og reyndi að verja íbúðarhúsnæði, en þá var ekki talin hætta á að eldurinn bærist í nein önnur hús. Aðfaranótt 31. mars breiddist eldurinn lítið út og voru vegir þá vættir með mykju og sandfor.
Morguninn 31. mars höfðu tólf jarðir brunnið. Slökkviliðið hafði þá fengið aðstoð frá fyrirtækjum í Borgarnesi sem útveguðu tankbíla til slökkvistarfanna. Um tíuleytið skapaðist mikil hætta þegar eldur slapp yfir Sauraveg, en ástæða þess er talin vera sú að vatn sem dælt hafði verið á veginn hafði frosið. Nú ógnaði eldurinn ennfremur um 30 km² landsvæði, og á því svæði eru fjórir bæir. Lögreglan vissi ekki af þessari ógn fyrr en nokkru síðar, þar sem Sauravegur var seinfær.
Ötullega var unnið að slökkvistarfi á öllu svæðinu um morguninn og allan eftirmiðdaginn. Slökkvilið Akraness kom með liðsauka um klukkan eitt, en þá voru fyrir slökkvilið Borgarness og Borgarfjarðarsveitar og bændur með haugsugur sínar. Um sextíu manns lögðu mikla vinnu í það að reyna nú að slökkva eldinn í stað þess að verjast honum og var stefnan sett á það að stöðva för eldsins við Ánastaði og reyna í framhaldinu að slökkva hann. Þá var þyrla Þyrluþjónustunnar einnig komin til starfa og gerði hún mikið gagn.
Eldurinn slökktur
Veðuraðstæður versnuðu og nú var orðið mjög hvasst á svæðinu. Seint um kvöldið 31. mars var loks farið að draga úr eldinum og var slökkvistarf þá miðað við Ánastaði, þar sem enn var mikið bál. Þrátt fyrir að bjartsýni hafði aukist var ennþá talið að slökkvistarfi yrði haldið áfram næstu viku eða svo. Slökkviliðið á Reykjavíkurflugvelli kom um kvöldið með dælubíl sem nota skyldi við að slökkva eldinn endanlega.
Þann 1. apríl bötnuðu veðursskilyrðin. Fjöldi björgunarsveitamanna var kallaður út til að leysa slökkviliðið af enda var slökkvistarfi þá að miklu leyti að ljúka. Vonir voru til þess að eldurinn yrði slökktur um kvöldið.
Síðla kvölds þann 1. apríl tókst að slökkva eldana. Gæsla var þó enn höfð á svæðinu enda var ætlunin að tryggja að eldarnir kæmu ekki upp aftur. Á þessum tíma var talið að allt að 150 km² hefðu brunnið, en síðar kom í ljós að sú tala var ýkt. 2. apríl skipaði lögreglan í vakthópa til að slökkva glóðir sem víða leyndust í mosa, enda var ætlunin þá að koma endanlega í veg fyrir að eldarnir blossuðu upp aftur. Nú var beðið eftir að byrjaði að snjóa, enda var talið að þá myndi baráttunni vera endanlega lokið. Það gerðist að lokum þann 3. apríl.
Gæsla var á svæðinu í tvo daga til viðbótar, en gæslumenn þurftu lítið sem ekkert að aðhafast.
thumb|right|Svæðið við upptök eldsins þann 7. maí 2006.